**Мемлекеттік грант конкурсына өтініштер**

**13-20 шілде аралығында қабылданады.**

Білім беру гранттары білім беру бағдарламалары топтарының кезектілігіне сәйкес ҰБТ сертификаттарының балдарына сәйкес нақты ГОП бойынша конкурстық негізде беріледі.

Грант конкурсына қатысу үшін **16 мамыр- 5 шілде** аралығында тапсырған ҰБТ сертификаты жарамды.

Бұл ретте ҰБТ тапсырудың екі әрекетін пайдаланған оқуға түсуші тестілеудің ең жоғары нәтижесі бар сертификатты таңдауға құқылы (ҰБТ сертификаты әртүрлі нөмірлері бар).

**Конкурсқа өтініш беру тәртібі**

Оқуға түсушілер білім беру грантын беру конкурсына қатысу үшін ЖОО-ның қабылдау комиссиясына құжаттарын тапсырып өтініш береді. Бейіндік пәндер сәйкес келген жағдайда оқуға түсуші 4 мамандықты көрсете алады. Ал шығармашылық мамандыққа тапсырған талапкерлер тек 1 шығармашылық мамандығын және бір ЖОО-нын көрсетеді (шығармашылық емтихан тапсырған ЖОО)

**P.S.** педагогикалық мамандықты көрсететін талапкерлер **20 маусым- 13 шілде** аралығында арнайы емтихан тапсыру қажет.

**МАҢЫЗДЫ!** Жеңілдіктері бар оқуға түсушілер растайтын құжаттарын ұсыну қажет.

**Маңғыстау және Атырау облыстарының**

**талапкерлеріне арналған ақпарат**

Маңғыстау немесе Атырау облыстары түлектері үшін "Атырау-Маңғыстау" Мақсатты гранты қарастырылған. Осы байқауға қатысу үшін ағымдағы жылдың **16 мамырынан 5 шілдесіне** дейін өткізілген ҰБТ сертификатының болуы қажет. Бұл ретте "Атырау-Маңғыстау" нысаналы гранты шеңберінде қатысатын талапкерлер бір мезгілде жалпы конкурсқа, оның ішінде "Серпін"конкурсына қатыса **алмайды.**

Үміткер-Маңғыстау немесе Атырау облыстарының ағымдағы жылғы түлегі өтініш берген кезде көрсетеді:

- білім беру бағдарламаларының төрт тобын;

-мақсатты "Атырау-Маңғыстау" гранты аясында мемлекеттік тапсырыс орналастырылған әрбір МББ (білім беру бағдарламаларының тобы) үшін төрт түрлі өңір көрсетілу керек. Өңірлер қайталанбау тиіс.

Үміткерге өзі таңдаған Білім бағытының мемлекеттік тапсырысы орналастырылған осы өңірдегі жоғары оқу орындарының толық тізімі беріледі.Ұсынылған тізбеде үміткер оқуға ниет білдірген ЖООды таңдайды.

Байқау қорытындысы бойынша үміткерге ҰБТ балдары, артықшылықтары, оның таңдауы бойынша мақсатты "Атырау-Маңғыстау" гранты беріледі.

Мақсатты **"Атырау-Маңғыстау"** гранты біздің Абылай хан университетіне **«В018 -Шет тілі мұғалімдерін даярлау»** мамандығына **12 грант** беріліп отыр.

Конкурс нәтижесі 2-10 тамыз аралығында ҰТО сайты [www.testcenter.kz](http://www.testcenter.kz) сайтында жарияланады